ການໂຈມຕີ ໂດຍ ສະຫະລັດ ແລະປາກິສຖານ ສັງຫານ ພວກຫົວຮຸນແຮງ ອິສລາມ 62 ຄົນ
ການໂຈມຕີ ໂດຍເຮືອບິນ ບໍ່ມີຄົນຂັບ ສະຫະລັດ ແລະການດັກສະກັດໂຈມຕີ ຂອງປາກິສຖານ ໄດ້ສັງຫານ ພວກຫົວຮຸນແຮງອິສລາມ ຮວມທັງໝົດ 62 ຄົນ.
ກອງທັບປາກິສຖານກ່າວວ່າ ກຳລັງຮັກສາຄວາມປອດໄພ ໄດ້ດັກສະກັດໂຈມຕີ “ການເຕົ້າໂຮມຂະໜາດໃຫຍ່ຂອງ ພວກກໍ່ການຮ້າຍ” ໃກ້ກັບຊາຍແດນ ອັຟການິສຖານ ໂດຍ ໄດ້ສັງຫານຢ່າງໜ້ອຍ 16 ຄົນ ແລະໄດ້ຮັບບາດເຈັບອີກ 20 ຄົນ ຖະແຫລງການສັ້ນໆຂອງກອງທັບ ທີ່ນຳອອກເຜີຍແຜ່ໃນ ວັນເສົາມື້ນີ້ ກ່າວວ່າ “ການສູ້ລົບຮ້າຍແຮງ" ໃນຕອນກາງ ຄືນ ໄດ້ເກີດຂື້ນຢູ່່ດິນແດນ ທີ່ແບ່ງແຍກຂົງເຂດຊົນເຜົ່າ Orakzai ແລະ Khyber ແລະຢ່າງໜ້ອຍມີທະຫານສີ່ຄົນ ໄດ້ເສຍຊີວິດ ກ່ອນໜ້ານີ້ ບັນດາເຈົ້າໜ້າທີ່ປາກິສຖານ ກ່າວວ່າ ການໂຈມຕີທີ່ສົງໄສມາຈາກເຮືອບິນທີ່ ບໍ່ມີຄົນຂັບສອງລຳ ຂອງສະຫະລັດ ໄດ້ສັງຫານພວກນັກລົບອິສລາມ ຢ່າງໜ້ອຍເຈັດຄົນ ໃນຕອນເຊົ້າວັນສຸກວານນີ້ ຢູ່ໃນເຂດ Waziristan ທີ່ສອກ ຫລີກຫ່າງໄກ ການໂຈມຕີດັ່ງກ່າວ ມີຂຶ້ນຫລັງຈາກການໂຈມຕີທາງອາກາດ ຂອງປາກິສຖານ ໃນຕອນ ແລງວັນສຸກ ທີ່ແນເປົ້າໝາຍໃສ່ຄ້າຍຂອງພວກຫົວຮຸນແຮງ Taliban ແລະ Uzbek ຢູ່ໃກ້ ກັບຊາຍແດນອັຟການິສຖານ ໃນອັນທີ່ພວກທະຫານຮ້ອງວ່າ “ເປັນການໂຈມຕີທາງອາ ກາດທີ່ໄດ້ຜົນ ແລະຖືກເປົ້າໝາຍທີ່ສຸດ” ທີ່ໄດ້ສັງ ຫານພວກຫົວຮຸນແຮງຢ່າງໜ້ອຍ 39 ຄົນ ການໂຈມຕີຢູ່ໃນເຂດ Warizistan ເໜືອມີຂື້ນໃນຂະນະທີ່ປາກິສຖານເພີ້ມການ ປະຕິບັດ ງານໃນນະໂຍບາຍຕໍ່ຕ້ານການກໍ່ການຮ້າຍ ຫລັງຈາກການໂຈມຕີໂຮງຮຽນທີ່ບໍລິຫານງານ ໂດຍທະຫານຢູ່ທີ່ເມືອງ Peshawar ເມື່ອວັນທີ 16 ທັນວາ ຜ່ານມາ ໂດຍພວກ Taliban ຊຶ່ງໄດ້ສັງຫານເກືອບ 150 ຄົນ ສ່ວນໃຫຍ່ແລ້ວແມ່ນເດັກນ້ອຍ